หลังมีเพศสัมพันธ์1วันมีตกขาวปนเลือดเล็กน้อยค่ะ มีกลิ่นแต่ไม่มีอาการคัน อันตรายมั้ยคะ
สวัสดีค่ะ Aritsara,ตกขาวที่มีเลือดปนออกมา หลังจากที่มีเพศสัมพันธ์ไปแล้ว 1 วัน อาจเกิดจาก- การติดเชื้อในช่องคลอด เช่น เชื้อปรสิต หรือติดเชื้อโรคติดต่อทางเพศสัมพันธ์ต่างๆ เช่น หนองในแท้ หนองในเทียม เป็นต้น- เป็นเลือดที่เกิดจากการบาดเจ็บของเยื่อบุของช่องคลอดจากการมีเพศสัมพันธ์ที่รุนแรง และออกมาปนกับตกขาว- เป็นเลือดออกในช่วงไข่ตก ซึ่งก็จะมีตกขาวร่วมด้วยได้ แต่ไม่น่าทำให้มีกลิ่น- เป็นเลือดออกกะปริดกะปรอยจากสาเหตุต่างๆ เช่น มีมดลูกอักเสบ (แต่จะมีปวดท้องน้อยร่วมด้วย) มีการใช้ยาฮอร์โมนต่างๆ เป็นโรคต่างๆ ของมดลูก เช่น เยื่อบุโพรงมดลูกหนาตัวผิดปกติ มะเร็งปากมดลูก เป็นต้น (แต่ก็จะต้องมีเลือดออกผิดปกติมาอีกเรื่อยๆแนะนำให้สังเกตอาการไปก่อน หากตกขาวปนเลือดออกเพียง 1 วันแล้วหายไป ก็ไม่น่าอันตรายอะไร และยังไม่จำเป็นต้องทำอะไร แต่หากยังคงมีตกขาวปนเลือดออกมาอีกเรื่อยๆ หรือมีอาการอื่นๆ เช่น ปวดท้องน้อย แนะนำควรไปพบสูติ-นรีแพทย์เพื่อตรวจหาสาเหตุค่ะ